Plejepersonalet i Aalborg går på barrikaderne fredag. Det er en reaktion på det finanslovsudspil, der er kommet fra regeringen. - Vi kan se, at der ikke er afsat ekstra penge til vores sektor. Derfor opfordrer vi plejepersonalet i Aalborg til at gå på gaden og demonstrere, forklarer en talsmand, Lars H. L. Eriksen. Demonstrationen starter på John F. Kennedys Plads, og deltagerne stiller med kravet om en bedre overenskomst til foråret end der er udsigt tol. - Vi har flere gange i årets løb forsøgt at råbe politikerne op - men forgæves. Nu må de forstå at det er alvor, siger Lars Eriksen.

Referat:
Opfordring til demonstration mod finanslovsudspil